Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 916/13/2201	Dunajská Streda, 17.4.2014
EEČ : 2-16-135-2014

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 14. októbra 2013 v čase o 00.14 hod. na Obvodnom oddelení XXXXX XXXXX okres XXXXX, v príručnej taške v hygienickom obale na intímne vložky neoprávnene prechovávala 1 ks alobalovú skladačku v celofánovom obale s obsahom neznámej látky o hmotnosti 1,0 g, ktorá vec bol zaistená na základe príkazu na osobnú prehliadku v zmysle § 102 ods. 1 Trestného poriadku zo dňa 13.10.2013, zo znaleckého posudku Kriminalistického a expertízneho úradu PZ Bratislava č. XXXXX zo dňa 29.1.2014 vyplýva, že v predloženej papierovej skladačke sa nachádzal biely kryštalický materiál s hmotnosťou 33 mg obsahujúci účinnú látku metamfetamín v množstve väčšom ako 10 mg, ktoré je spôsobilé po aplikovaní ovplyvniť psychiku užívateľa /konzumenta/, ktoré množstvo materiálu s obsahom metamfetamínu  väčším ako 10 mg považuje Kriminalistický a expertízny ústav PZ  za minimálne 1 obvykle jednorazovej dávky drogy.  

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
V priebehu prípravného konania vyšetrovaním bolo zistené, že obvinený sa dopustil trestného činu na skutkovom a právnom základe, ako je to uvedené vo výrokovej časti tohto uznesenia.
	Obvinená XXXXX sa k spáchaniu trestného činu v plnom rozsahu priznala, svoj čin oľutovala, pričom svojím konaním škodu nespôsobila.   

	Z charakteristík obvinenej, a to z jeho odpisu z registra trestov vyplýva, že doteraz súdom trestaná nebola. Z miesta bydliska je kladne hodnotená.
	
	Po preskúmaní vyšetrovacieho spisu bolo zistené, že u obvinenej sú splnené podmienky na postup podľa § 216 Tr. por., pretože sa k spáchaniu trestného činu priznala, svojím konaním škodu nespôsobila a súhlasila s podmienečným zastavením trestného stíhania. Pritom sa jedná o trestný čin, kde horná hranica trestu odňatia slobody nepresahuje 5 rokov. 
	Vzhľadom na vyššie uvedené dôvody ako aj na osobu obvinenej, s prihliadnutím na jej doterajší život a na okolnosti prípadu bolo rozhodnuté o podmienečnom zastavení trestného stíhania podľa § 216 ods. 1 Tr. por., pretože možno dôvodne takéto rozhodnutie považovať za dostačujúce.
	Zároveň v zmysle § 216 ods. 2 Tr. por. bola obvinenej určená skúšobná doba v trvaní 12 mesiacov. Po uplynutí skúšobnej doby, ak obvinená povedie v jej priebehu riadny život bude rozhodnuté o jej osvedčení sa v skúšobnej dobe podľa § 217 Tr. por. V opačnom prípade bude v trestnom stíhaní pokračované. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvinenej, má sa za to, že sa osvedčila. 

Poučenie:
Proti tomuto rozhodnutiu je prípustná sťažnosť do 3 dní od jeho doručenia
                  cestou podpísanej prokuratúry na Krajskú prokuratúru v Trnave. 
       Sťažnosť má odkladný účinok.

JUDr. Gabriel Bartalos
prokurátor